hotchpotch/miracl-hf-unified huggingface dataset:
Joni Harjula
Joni Harjula (s. 16. toukokuuta 1983 Kotka) on suomalainen kilpauransa päättänyt koripalloilija, pelipaikaltaan pääasiassa pelintekijä.
Harjula aloitti pääsarjauransa vuonna 2001 KTP:ssä. Seuran paidassa hän voitti vuonna 2004 Suomen cupin ja SM-pronssia. Kaudeksi 2005–2006 Harjula siirtyi Tampereen Pyrintöön. Harjula ehti jo harkita uransa lopettamista kesällä 2009 voitettuaan Pyrinnössä SM-pronssia ja cup-hopeaa, mutta teki Pyrinnön kanssa jatkosopimuksen. Kausilla 2009–2010 ja 2010–2011 Harjula ja Pyrintö voittivat Suomen mestaruuden. Kaudella 2011-2012 Harjula pelasi maaliskuuhun asti seuran II-joukkueessa I-divisioonassa, jossa hän oli sarjatason paras suomalainen pisteidentekijä 18,6 pisteen ottelukohtaisella keskiarvolla. Maaliskuussa hän palasi Pyrinnön edustusjoukkueeseen. Kauden 2012–2013 päätteksi Harjula valittiin Divari A:n vuoden pelaajaksi.
Syksyllä 2013 Harjula teki pelaajasopimuksen I-divisioona A:ssa pelaavan BC Nokian kanssa.
Harjula päätti kilpauransa BC Nokian paidassa keväällä 2017.
Harjula työskentelee liikunnanohjaajana Varalan urheiluopistolla.
Musée d'Art Moderne de la Ville de Paris
Musée d'Art Moderne de la Ville de Paris on Pariisissa sijaitseva modernin taiteen museo, joka avattiin vuonna 1961. Museo sijaitsee osoitteessa 11 Avenue du Président Wilson Palais de Tokyon tiloissa 16. arrondissementissa.
Musée d'Art Moderne de la Ville de Parisiin murtauduttiin 20. toukokuuta 2010. Tekijä, joka pääsi sisään ilmeisesti ikkunasta, vei museosta noin sadan miljoonan euron edestä tauluja. Alun perin varastettujen taulujen arvoksi arvioitiin huomattavasti enemmän, mutta viranomaiset korjasivat arviota myöhemmin. Varastetut taulut olivat Pablo Picasson "La Pigeon aux petits pois", Henri Matissen "La Pastorale", Georges Braquen "L'Olivier prés de l'Estaque", Amedeo Modiglianin "La Femme à l'éventail" ja Fernand Légerin "Nature morte aux chandeliers".
Kazimierz Funk
Kazimierz Funk (23. helmikuuta 1884 Varsova – 19. marraskuuta 1967) oli puolalainen biokemisti, joka loi käsitteen vitamiini. Funk esitti, että tiettyjen ravintoaineiden puute aiheuttaa puutostiloja. Hän myös löysi yhden B-ryhmän -vitamiiniyhdisteen, toisen niasiiniyhdeisteistä, nikotiinihapon.
Vuonna 1911 Funk osoitti riisistä erotetun niasiinin parantavan beriberin kyyhkysillä. Funk ajatteli ensin yhdisteen olevan jokin riisiuutteen amiini. Tästä juontaa juurensa nimitys vitamiini - "vitaali-amiini".
Funk tutki laajasti eläinhormoneja, varsinkin miessukupuolihormoneja, sekä syövän, diabeteksen ja vatsahaavan biokemiaa. Hän paransi monien lääkkeiden tuotantomenetelmiä ja kehitti useita uusia tuotteita omissa laboratorioissaan.
Amerikan puolalainen tieteiden ja taiteiden instituutti PIASA jakaa Kazimierz Funkin mukaan nimettyä palkintoa merkittävistä luonnontieteellisistä saavutuksista.
Behaviour
Behaviour on Pet Shop Boys -duon vuonna 1990 julkaisema pop-albumi. Se on yhtyeen viides albumi, jos mukaan lasketaan remix-albumi Disco. Yhdysvalloissa albumi julkaistiin nimellä Behavior.
Levystä julkaistiin remasteroitu kahden cd:n versio vuonna 2001.
Gaspard Monge
Gaspard Monge (9. toukokuuta 1746 Beaune, Ranska – 28. heinäkuuta 1818 Pariisi) oli ranskalainen matemaatikko, joka tunnetaan deskriptiivisen geometrian keksijänä.
Mongen vanhemmat olivat Jacques Monge ja Jeanne Rousseaux. Lapsena Gaspard Monge kävi koulua Beaunessa kahden veljensä kanssa ja myöhemmin, vuodesta 1762 vuoteen 1764 Lyonissa. Lyonissä hänestä tuli fysiikan opettaja vain 17-vuotiaana.
Myöhemmällä iällään Monge loi perustan deskriptiiviselle geometrialle toimiessaan piirtäjänä
Mézièresin École royale du génie -oppilaitoksessa. Koska koulu oli tarkoitettu aatelisille, ei Monge saanut varsinaisesti opiskella laitoksessa. Myöhemmin vuonna 1769 Monge palkattiin kuitenkin opettajaksi kouluun.
Monge toimi aktiivisesti Ranskan suuren vallankumouksen eteen ja mm. toimi vuosina 1792–1793 laivastoministerinä. Hän oli myös perustamassa École polytechniqueä ja sen edeltäjää, École normalea, joissa hän myös opetti.
Mikel San José
Mikel San José Domínguez (s. 30. toukokuuta 1989 Pamplona, Navarra, Espanja) on espanjalainen jalkapalloilija, pelipaikaltaan keskuspuolustaja. Hän edustaa Espanjan Primera Divisiónissa pelaavaa bilbaolaista Athleticia.
Pamplonalaissyntyinen San José pelasi jalkapalloa paikallisessa yleisseurassa Chantreassa kuusivuotiaasta kuusitoistavuotiaaksi, minkä jälkeen hän vaihtoi Athleticin junioreihin. Kesällä 2007 hän siirtyi englantilaiseen Liverpooliin, jonka reservijoukkueessa hän pelasi säännöllisesti kahden kauden ajan.
San José osallistui Liverpoolin edustusjoukkueen harjoituskaudelle kesällä 2009, mutta kaudeksi 2009–2010 hänet lainattiin takaisin Athleticiin hakemaan kokemusta korkeimmalta sarjatasolta. Hän debytoi Athleticissa 17. syyskuuta 2009 vaihtopelaajana Eurooppa-liigan ottelussa Austria Wieniä vastaan. Hankalan alkukauden jälkeen hän nousi joulukuussa joukkueen avauskokoonpanoon ja pelasi kauden aikana lopulta kaikkiaan 25 Primera Divisiónin ja viidessä Eurooppa-liigan ottelussa. Kauden päätteeksi Athletic käytti lainasopimuksessa olleen noin kolmen miljoonan euron osto-option ja hankki San Josén pelaajaoikeudet jälleen vakituisesti itselleen.
San José on pelannut Espanjan nuorten maajoukkueissa ja oli voittamassa alle 19-vuotiaiden Euroopan-mestaruutta vuonna 2007.
Gerald D. Jennings
Gerald David ”Jerry” Jennings (s. 31. heinäkuuta 1948 Albany, New York) on yhdysvaltalainen demokraattipoliitikko. Hän oli Albanyn pormestari viiden kauden ajan vuosina 1994−2013. Häntä seurasi pormestarina demokraatti Kathy Sheehan.
Matchless
Matchless on vanhin brittiläinen moottoripyörämerkki, jonka ensimmäiset mallit valmistettiin 1900-luvun alussa. Tehtaan perusti Henry Herbert Collier vuonna 1899, ja se sijaitsi Plumsteadissa Lontoossa. Tehdas lopetti toimintansa 1966. Pyörällä kilpailtiin paljon, ja Collier voitti ensimmäisen yksisylinteristen kilpailun ensimmäisessä Mansaaren TT-ajoissa vuonna 1907.
Pyöriä on tuotu myös Suomeen. Esimerkiksi Matchless D80 Sports 500 -mallia maahantuotiin kaikkiaan kymmenkunta, joista on vielä jäljellä kolme. Ainakin yhtä näistä kunnostetaan ajokelpoiseksi.
Eh, Eh (Nothing Else I Can Say)
"Eh, Eh (Nothing Else I Can Say)" on Lady Gagan esikoisalbumin "The Fame" kolmas single, joka julkaistiin vuonna 2009. Laulusta on tehty musiikkivideo.
Antti Niemi
Antti Niemi tarkoittaa seuraavia henkilöitä:
Räisälä (täsmennyssivu)
Räisälä voi tarkoittaa seuraavia paikkoja:
Etapit 12–21 Italian ympäriajossa 2010
Italian ympäriajon 2010 etappien 12–21 tulokset:
Sozopol
Sozopol (bulgariaksi Созопол) on kaupunki Bulgariassa. Sozopol sijaitsee 35 kilometriä etelään Burgasista, Mustanmeren rannikolla. Vuoden 2009 lopussa Sozopolissa asui 5 410 asukasta. Sozopol on yksi vanhimmista kaupungeista Bulgarian Mustanmeren rannikolla. Ensimmäiset merkit asutuksesta voidaan ajoittaa pronssikaudelle.
Täältä tulee Pyhät Tepot
Täältä tulee Pyhät Tepot on Pyhät Tepot -yhtyeen ensimmäinen albumi. Se julkaistiin 19. toukokuuta 2010. Levyn on tuottanut Jyrki Tuovinen.
Albumi nousi Suomen virallisen listan sijalle 47.
Anti-Nowhere League
Anti-Nowhere League on englantilainen, vuonna 1980 perustettu punk-yhtye. Yhtyeen perustajajäsenet olivat vokalisti Nick Culmer alias Animal, kitaristi Chris Exall alias Magoo, basisti Baggy Elvy ja rumpali Tony Shaw alias Bones.
Rise (Guerilla Maabin albumi)
Rise on Guerilla Maabin esikoisalbumi, joka julkaistiin 1. heinäkuuta 1999. S.L.A.B. –ed. versio julkaistiin 20. syyskuuta 2005.
Resurrection (Guerilla Maabin albumi)
Resurrected on Guerilla Maabin kolmas studioalbumi, joka julkaistiin 28. maaliskuuta 2002. Kahden levyn Slowed & Chopped -versio julkaistiin 1. tammikuuta 2006.
Year of the Underdawgs
Year of the Underdawgs on Guerilla Maabin neljäs studioalbumi, joka julkaistiin vuonna 2003. Levystä on myös julkaistu S.L.A.B.-versio.
In the Mist of Guerillas
In the Mist of Guerillas on Guerilla Maabin toinen studioalbumi, joka julkaistiin 10. lokakuuta 2000.
Aurora (Ontario)
Aurora on 47 629 asukkaan (2006) kaupunki Ontarion provinssin eteläosassa Kanadassa. Kaupunki sijaitsee viimeisen jääkauden jälkeensä jättämällä Oak Ridges Moraine -harjanteella, noin 20 kilometriä pohjoiseen provinssin pääkaupungista Torontosta. Aurora kuuluu Suur-Toronton metropolialueeseen ja suurempaan Kultaisen hevosenkengän talousalueiseen.
Auroran ystävyyskaupunki on ruotsalainen Leksand.
Viimeisen jääkauden vetäytyessä jäämassat jättivät jälkeensä laajan Oak Ridges Morainen soraharjun, joka ulottuu lännessä Niagaran harjanteelta aina 160 kilometrin päässä Peterboroughin kaupungin lähellä sijaitsevalle Rice Lake -järvelle saakka. Jään vetäydyttyä alueella asui paleointiaaneja, joista myöhemmin kehittyi metsämaan kulttuurit, joiden kauppareitit ulottuivat suurimpaan osaan Pohjois-Amerikkaa ja jopa Väli-Amerikkaan saakka. Eurooppalaisten saapuessa alueelle siellä asui lähinnä irokeeseja.
Auroran alue avautui asutukselle 1790-luvulla, kun Ylä-Kanadan varakuvernööri John Graves Simcoe päätti vuonna 1793 jatkaa Torontoon johtavaa Yonge Street -katua Holland Landingin kylään, ja kadun varrelle kaupunki perustettiin. Vuonna 1804 ensimmäinen uudisasukkaille tärkeä valssimylly rakennettiin nykyisen kaupungin alueelle, joka käynnisti alueen asuttamisen. Yksi ensimmäisistä asukkaista oli kauppias Richard Machell, joka perusti alueelle kauppa-aseman ja kylää kutsuttiinkin hänen mukaansa nimellä "Machell's Corners". Alueen ensimmäiset siirtolaiset olivat pääosin kveekareita ja Yhdysvaltain vapaussodassa taistelleita brittiläisiä lojalisteja. Rautatie kylään valmistui vuonna 1853, ja seuraavana vuonna kylän nimi vaihtui nykyiseen muotoonsa Auroraksi.
Vuonna 1863 Aurorasta tuli virallisesti kylä, ja sen väkiluku oli tuolloin 700 asukasta. Kaupunkioikeudet sille myönnettiin vuonna 1888, jolloin väkiluku oli jo 2 107 asukasta.
Mansikkakarnevaalit
Mansikkakarnevaalit on Suonenjoella vuosittain järjestettävä ilmaistapahtuma, joka osuu mansikkasadon kypsymisen aikaan. Karnevaalit on järjestetty vuodesta 1970 lukien vuosittain kahta vuotta,1984 ja 2003, lukuun ottamatta.
Karnevaalien tapahtumapaikka on vuodesta 2008 ollut Kaatron koulun kenttä. Tapahtuman toiminnanjohtaja on Pertti Nyyssönen. Tapahtuman aikana muun muassa valitaan Mansikkatyttö ja järjestetään mansikansyöntikilpailu.
Mansikkakarnevaalit on ainoita Suomessa järjestettäviä viihdetapahtumia, johon ei myydä pääsylippuja. Paikallinen elinkeinoelämä ja Suonenjoen kaupunki sponsoroi tapahtumaa,ja työryhmä hankkii tuloja mainosmyynnillä, toripaikoilla ja karnevaaliravintolalla. Perjantai-iltana kaupungin halki kulkee karnevaalikulkue, jossa yritykset voivat esitellä toimintaansa ja kädentaitojaan. Vuonna 2011 arvioitiin kadun varrella olleen jopa 10 000 katselijaa. Viihdetaiteilijat esiintyvät karnevaalien esiintymislavalla. Vuonna 2011 esiintyi mm. Jani Jalkanen ja Hänen Orkesterinsa. Karnevaalien ohjelmaan kuului myös mansikkakirkko sekä taiteilija Kari Tapion muistomerkin julkistaminen. Koko viikonlopun aikana paikkakunnalla arvellaan vierailleen yli 20 000 vierasta.
Suonenjoen mansikkakarnevaalit esiintyvät myös suomalaisessa kirjallisuudessa. Seppo Heikkisen romaanissa Mansikkakarnevaalit liikutaan vuoden 1978 mansikkakarnevaalien tapahtumissa.
Guillermo García-López
Guillermo García-López (s. 4. kesäkuuta 1983 La Roda) on espanjalainen tennispelaaja. Parhaimmillaan hän on ollut ATP-listan sijalla 23.
Toukokuussa 2009 hän otti uransa ensimmäisen ATP-turnausvoiton Austrian Openissa. Turnauksen finaalissa hän voitti Julien Benneteaun 3–6, 7–6(1), 6–3. Maaliskuussa BNP Paribas Openissa García-López voitti turnauksen toisella kierroksella turnauksen kahdeksanneksi sijoitetun Marin Čilićin ja kolmannella kierroksella 26:nneksi sijoitetun Thomaz Belluccin. Neljännellä kierroksella Juan Monaco voitti García-Lópezin.
Vuonna 2010 syys-lokakuun vaihteessa García-López voitti Thailand Openin välierässä maailmanlistan ykkösen, Rafael Nadalin ja finaalissa Jarkko Niemisen luvuin 6–4, 3–6, 6–4.
Viimeisimmät kaksinpelin ATP-turnausvoittonsa García-López on saavuttanut Casablancassa vuonna 2014 sekä Zagrebissa ja Bukarestissa vuonna 2015. Nelinpelissä hänellä on kolme turnausvoittoa.
Pierre de Meuron
Pierre de Meuron (s. 8. toukokuuta 1950) on sveitsiläinen arkkitehti. Hän valmistui arkkitehdiksi Zürichin teknillisestä yliopistosta ETH Zürichistä vuonna 1975.
Vuodesta 1978 lähtien Meuron on työskennellyt yhdessä Jacques Herzogin kanssa perustamassaan arkkitehtitoimistossa Herzog & de Meuron. Vuonna 2001 Meuron ja Jacques Herzog saivat yhdessä arvostetun Pritzker-palkinnon.
Lockheed Hudson
Lockheed Hudson oli yhdysvaltalainen Lockheedin valmistama kevyt pommikone, joka lensi ensilentonsa 10. joulukuuta 1938. Kone palveli toisessa maailmansodassa Yhdysvaltain maavoimien, Yhdistyneen kuningaskunnan, Kanadan ja Australian ilmavoimissa. Kone suunniteltiin hieman ennen toista maailmansotaa Yhdistyneen kuningaskunnan ilmavoimien tarpeisiin.
Brittiläinen hankintakomissio etsi 1938 amerikkalaista merivalvontakonetta Avro Ansonin tueksi. Lockheed esitteli komissiolle 10. joulukuuta 1938 "Lockheed 14 Super Electra"sta muunnetun merivalvontakoneen, josta valmistettiin brittien toivomien pienten muutosten jälkeen Hudson Mk.I (Lockheedin tyyppimerkintä B14L). Uuden koneen toimitukset alkoivat helmikuussa 1939, ja ensimmäisenä varustettiin toukokuussa RAF:n 224. laivue Leucharin lentotukikohdassa Skotlannissa. Sodan puhjetessa oli toimitettu 78 konetta.
Kaikkiaan Hudson Mk.I ja Mk.II malleja, jossa oli paranneltu potkuri, toimitettiin 351 kappaletta. Koneiden aseistuksena oli nokassa kaksi kiinteää Browning konekivääriä ja lisäksi kaksi konekivääriä Boulton Paulin toimittamassa tornissa. Hudson Mk.III:een lisättiin aseistukseen kolme konekivääriä sekä vaihdettiin yhdeksänsylinteriset 1 100 hevosvoiman Wright Cyclone moottorit 1 200 hevosvoiman moottoreihin. Näin varusteltua versiota valmistettiin 428 kappaletta.
Hudson Mk.V (409 kappaletta) ja Mk.VI (450 kappaletta) varustettiin 14-sylinterisillä 1 200 hevosvoiman Pratt&Whitney Twin Wasp -moottoreilla. RAF:lle toimitettiin myös 380 kappaletta Mk.IIIA ja 30 kappaletta Mk.IV osana Lend Lease -sopimusta.
Katalaasitesti
Katalaasitesti on grampositiivisten kokkien erotteluun käytetty testi. Katalaasi on tietyillä bakteereilla esiintyvä entsyymi, joka hajottaa vetyperoksidia vedeksi ja hapeksi. Sen tehtävänä on suojata bakteeria elimistön vetyperoksidia käyttäviltä immuunimekanismeilta. Katalaasitestillä voidaan erotella grampositiiviset kokit toisistaan, sillä stafylokokit ja mikrokokit sisältävät katalaasia, mutta streptokokeilta, enterokokeilta ja laktokokeilta katalaasi-entyymi puuttuu.
Katalaasitesti voidaan suorittaa vain elävästä bakteeriviljelmästä. Tutkittavaa bakteeria siirretään pieni määrä objektilasille, johon lisätään tippa vetyperoksidia. Positiivinen tulos näkyy kuplimisena hapen vapautuessa vetyperoksidin hajotusreaktiossa.
Irlannin ralli
Irlannin ralli tuli mukaan FIA:n rallin MM-sarjaan vuonna 2007. Ralli ei ollut mukana vuoden 2008 kalenterissa, mutta tuli takaisin seuraavana vuonna. Ralli on Irlannin suurin urheilutapahtuma yli 250 000 paikan päällä olevalla katsojallaan ja TV-katsojilla 180 maassa.
Irlannin ralli ei ollut mukana vuoden 2010 kalenterissa. Seuraavan kerran ralli kaavailtiin pidettäväksi vuonna 2011, mutta ralli peruuntui televisiointiin liittyvien ongelmien vuoksi.
Vuoden 2007 rallin ajankohtana oli 15.-18. marraskuuta. Ralli aloitettiin erikoiskokeella Stormontin parlamenttitalojen alueella Belfastissa. Muut erikoiskokeet ajettiin luoteis-Irlannissa Sligon, Fermanaghin, Donegalin, Leitrimin, Tyronen, Roscommonin ja Cavanin kreivikunnissa. Fermanaghin ja Tyronen kreivikunnat kuuluvat Pohjois-Irlantiin ja muut Irlannin tasavaltaan.
Ahtyn piiri
Ahtyn piiri (, lezgiksi Ахцегь район, "Ahtseg raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 1120 neliökilometriä. Asukkaita on 31 800 henkeä (vuonna 2009).
Ahtyn piiri sijaitsee Dagestanin eteläosan vuoristoseudulla. Luoteessa se rajoittuu Rutulin, pohjoisessa Kurahin, idässä Magaramkentin ja kaakossa Dokuzparan piireihin sekä lounaassa Azerbaidžaniin. Piirin halki virtaa Samur-joki.
Piiriin kuuluu 13 maalaiskuntaa: Ahty, Džaba, Fi, Gdym, Hnov, Hrjug, Jalak, Kaka, Kaluk, Lutkun, Smugul, Uhul ja Zryh. Hallinnollinen keskus on Ahtyn kylä, josta on 260 kilometriä tasavallan pääkaupunkiin Mahatškalaan.
Vuoden 2002 väestönlaskennan mukaan piirin asukkaista 98,0 % on lezgejä ja 1,6 % venäläisiä.
Seudun pääelinkeino on maatalous, joka on erikoistunut karjanhoitoon sekä vihannesten, hedelmien ja perunan viljelyyn. Työkykyisestä väestöstä yli puolet käy ansiotöissä piirin ulkopuolella.
Piirissä toimii ammattikoulu, kaksi lasten musiikkikoulua, taidekoulu, kerhotaloja, kirjastolaitos sekä kotiseutu- ja taidemuseo. Paikallislehtenä ilmestyy lezginkielinen "Tsiji dunja" (”Uusi maailma”).
Nähtävyyksiin kuuluvat Ahtyn sillat, moskeija, venäläisten vuonna 1839 rakentama linnoitus sekä kuumat kivennäisvesilähteet.
Akušan piiri
Akušan piiri (, dargiksi Ахъушала район, "Ahušala raion") on kunnallinen itsehallintoalue Dagestanissa Venäjällä. Vuonna 1934 perustetun piirin pinta-ala on 640 neliökilometriä. Asukkaita on 52 400 henkeä (vuonna 2009).
Akušan piiri sijaitsee Dagestanin keskiosan vuoristoseudulla. Pohjoisessa se rajoittuu Levašin, idässä Sergokalan, etelässä Dahadajevin ja Kulin sekä lännessä Lakin piireihin.
Piiriin kuuluu 25 maalaiskuntaa: Akuša, Alihanmahi, Ameterkmahi, Balhar, Burgimakmahi, Butri, Dubrimahi, Gapšima, Geba, Gerhmahi, Ginta, Kavkamahi, Kassagumahi, Kurikmahi, Mugi, Nahki, Natsy, Šukty, Tanty, Tebekmahi, Tsugni, Ullutšara, Urhutšimahi, Usiša ja Verhni Mulebki. Hallinnollinen keskus on Akušan kylä, josta on 132 kilometriä tasavallan pääkaupunkiin Mahatškalaan.
Asukkaista valtaosa on dargeja. Balharin kylässä asuu lakeja.
Seudun pääelinkeino on karjanhoitoon keskittynyt maatalous. Lisäksi viljellään viljaa, vihanneksia ja hedelmiä. Piirin alueella louhitaan kalkkikiveä.
Koulujärjestelmään kuuluu mm. 30 keskikoulua, kaksi lyseota, lukio ja lasten luomistyön keskus. Kulttuurilaitoksia ovat kirjastot ja kerhotalot. Paikallislehtenä ilmestyy darginkielinen "Barhdešla guni" (”Totuuden tie”).
Nähtävyyksiä ovat Gapšiman, Mugin, Nahkin, Natsyn, Tsugnin, Ullutšaran ja Usišan kylien vanhat moskeijat, Gapšiman, Mugin ja Natsyn linnoitusrakennelmat ja vartiotornit, Gapšiman vanha sauna, Nahkin ja Usišan kyläkaivot, Daud Usišinskin talo ja mausoleumi Usišassa, šeikki Ali-Gadži Akušinskin talo ja hauta Akušassa, Akušan vanhat hallintorakennukset sekä lakien kansallissankari Davdi Balharskin talo Balharissa. Piirissä toimii Tšindirtširon laskettelukeskus.
Kokojärjestyssääntö
Kokojärjestyssääntö () väittää, että asutuskeskuksen tai vastaavan keskittymän koko on kääntäen verrannollinen sen järjestysnumeroon keskusten suuruusjärjestyksessä. Tällöin koko on yksi jaettuna keskuksen luvulla. Jos ensimmäisessä keskuksessa asuu tuhat ihmistä, toisessa asuu 500, kolmannessa 333 jne. Kokojärjestyssääntöä sekä sen poikkeamia selittäviä tekijöitä tutkii kaupunkitaloustiede.
Kokojärjestyssäännön mukaan kaupungeilla on taipumusta jakautua annetussa maassa siten seuraavasti:
kun "P" on väkiluku kyseisen maan "n":nneksi suurimmassa kaupungissa ja "A" ja "β" ovat maakohtaisia vakioita. Useissa teollisuusmaissa, mm. USA:ssa ja Suomessa, "β" on lähestulkoon 1 ja voidaan siis jättää pois. Empiiristen havaintojen perusteella Suomessa A on n. 843 000, joten Suomen tapauksessa kaava on
ja se näyttäisi pätevän suhteellisen hyvin, joskin Helsingin seudun väkiluku on poikkeavan suuri eli selvästi enemmän kuin kaavan antama 843000 n:n arvolla 1.
Kokojärjestyssääntöä testattaessa havaitaan useissa maissa Suomen tapaan pääkaupunkien olevan poikkeavan suuria. Mahdollisia syitä on ehdotettu useita:
Buinakskin piiri
Buinakskin piiri (, kumykiksi Буйнакск район, "Buinaksk raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 1842 neliökilometriä. Asukkaita on 71 200 (vuonna 2009).
Buinakskin piiri sijaitsee Dagestanin keskiosassa vuoriston reuna-alueella. Pohjoisessa se rajoittuu Kiziljurtin, koillisessa Kumtorkalan, kaakossa Karabudahkentin, etelässä Levašin, lounaassa Untsukulin, idässä Gumbetin ja luoteessa Kazbekin piireihin.
Piiriin kuuluu 20 maalaiskuntaa: Akaitala, Apši, Arkas, Atlanaul, Buglen, Durangi, Erpeli, Halimbekaul, Iškarty, Kadar, Kafyr-Kumuh, Karamahi, Manasaul, Nižneje Kazaništše, Nižni Džengutai, Tšankurge, Tširkei, Verhneje Kazaništše, Verhni Džengutai ja Verhni Karanai. Hallinnollinen keskus on Buinakskin kaupunki, joka ei kuulu piirin yhteyteen, vaan muodostaa erillisen kaupunkipiirikunnan.
Asukkaista 63 % on kumykkeja, 14,9 % avaareja ja 9 % dargeja.
Seudun pääelinkeino on maatalous. Lisäksi on elintarvike-, kemian, puunjalostus-, rakennustarvike- ja kaivosteollisuutta. Piirin alueella sijaitsee Tširkein vesivoimalaitos.
Paikallislehtinä ilmestyvät venäjänkielinen "Buinakskije izvestija" (”Buinakskin uutiset”) ja kumykinkielinen "Halkny sesi" (”Kansan ääni”).
Malspiikki
Malspiikki (maalspiikki, pujontapuikko, pujotin
) on työkalu, jota käytetään teräsköysien (vaijerien) pleissauksessa. 
"Bryyla" on kourumalspiikki, jota käytetään kuituköysien pujonnassa. Erään malspiikkityypin vanha nimitys on "prikkali".
Parantola
Parantola eli sanatorio on sairaanhoitolaitos, jossa lievästi sairaita ja toipilaita kuntoutetaan levon, sopivan ravinnon, ulkoilun ja kylpyjen avulla. Esimerkiksi tuberkuloosia tai reumaa sairastaville on varsinkin entisaikoina rakennettu omat parantolat.
Vilho Pyykkö
Vilho Pyykkö (1. toukokuuta 1895 Muolaa – 11. syyskuuta 1967 Helsinki) oli suomalainen runoilija.
Jussi Jaatinen
Maunu Valentin Tuhkanen, kirjailijanimi Jussi Jaatinen (14. helmikuuta 1899 Viipuri – 27. heinäkuuta 1968 Simpele) oli suomalainen konttoristi ja näytelmäkirjailija.
Suonenjoen kirkko
Suonenjoen kirkko on Suonenjoen seurakunnan kirkko, joka on valmistunut 1865. Sen on suunnitellut lääninarkkitehti Ferdinand Öhman.
Kirkko on hirsirakenteinen tornillinen pitkäkirkko, jossa lyhyt poikkilaiva. Kirkko on 33 metriä pitkä, 23 metriä leveä ja kymmenen metriä korkea. Tornin korkeus on 37 metriä. Kirkko sai sekä sisä- että ulkopuolelle lautavuorauksen 1800-luvun loppuvuosina, ja se myös maalattiin ja varustettiin kamiinalämmityksellä. Kirkkoon hankittiin kruunut, jotka sähköistettiin 1920-luvulla.
Vuosina 1955–1956 tehdyssä suurkorjauksessa kirkon ilmettä muutettiin olennaisesti. Korjauksen suunnitteli arkkitehti Kauno Kallio. Tuolloin koristeet poistettiin, alttariseinä paneloitiin ja kirkko maalattiin varsin ilmeettömäksi. Peruskorjauksessa 1993–1995 kirkon ulkomaalauksen väriksi palautettiin alkuperäiseksi oletettu väri. Sisäkorjauksen yhteydessä tavoitteena oli palata tietyssä hengessä 1920-luvulle. Pääsuunnittelijana oli Arkkitehtitoimisto Aulis Jääskeläinen Seinäjoelta.
Helena Westlingin maalaama alttaritaulu on vuodelta 1884.
Babajurtin piiri
Babajurtin piiri (, kumykiksi Бабаюрт район, "Babajurt raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 3420 neliökilometriä. Asukkaita on 44 500 henkeä (vuonna 2009).
Babajurtin piiri sijaitsee Dagestanin pohjoisosan tasankoalueella. Pohjoisessa se rajoittuu Kizljarin piiriiin, idässä Kaspianmereen, etelässä Kumtorkalan, Kiziljurtin ja Hasavjurtin piireihin sekä lännessä Tšetšenian tasavaltaan. Piirin alueella virtaa Terek-joki.
Piiriin kuuluu 15 maalaiskuntaa: Adil-Jangijurt, Babajurt, Gemetjube, Germentšik, Hamamatjurt, Hasanai, Ljuksemburg, Lvovskaja, Mužukai, Novaja Kosa, Novokare, Tamazatjube, Tatajurt, Turšunai ja Utsmijurt. Hallinnollinen keskus on Babajurtin kylä, josta on 110 kilometriä tasavallan pääkaupunkiin Mahatškalaan.
Asukkaista 44,5 % on kumykkeja, 18,2 % nogaita, 18,0 % avaareja, 6,9 % tšetšeenejä, 6,7 % dargeja ja 1,1 % venäläisiä.
Seudun pääelinkeino on maatalous. Lisäksi on mylly- ja rakennustarviketeollisuutta.
Piirissä toimii 25 yleissivistävää koulua ja ammattikoulu. Paikallislehtenä ilmestyy venäjän- ja kumykinkielinen "Babajurtovskije vesti" (”Babajurtin sanomat”).
Meripioneerit
Meripioneerit oli 1970-luvulla toiminut vasemmistolainen, työväenmusiikkia esittänyt yhtye. Yhtyeen tunnetuin kappale on alkujaan vietnamilaisesta lastenlaulusta "Nguyễn Hồng Kiên" tehty käännösversio "Lenin-setä asuu Venäjällä".
Love Records julkaisi yhtyeen studioalbumin "Vietnamin linnut" vuonna 1972.
Viulukonsertto (Berg)
Viulukonsertto (1935) on viimeinen teos, jonka säveltäjä Alban Berg sai valmiiksi. Se omistettiin "erään enkelin muistolle" eli Alma Mahlerin ja Walter Gropiuksen äkisti kuolleelle tyttärelle Manon Gropiukselle (1916–1935). Teoksessa säveltäjä yhdistelee dodekafoniaa ja tonaalisia piirteitä.
Viulisti Louis Krasner lähestyi helmikuussa 1935 Bergiä pyytäen tätä säveltämään viulukonserton. Vaikka säveltäjä oli täysin omistautunut työlleen "Lulu"-oopperan parissa, Krasnerin idea alkoi kiehtoa häntä ja hän hyväksyi tilauksen. Krasnerin mielestä dodekafoninen musiikki tarvitsi suosiota saavuttaakseen ilmaisullista ja sydämellistä teosta yleisöystävällisessä lajityypissä.
18-vuotiaan Manon Gropiuksen kuolema tapahtui 22. huhtikuuta 1935; sen lisäksi, että Berg omisti konserton Krasnerille, hän sävelsikin siitä muiston Gropiukselle. Berg alkoi heti keskittyä yksinomaan viulukonserttoon ("Lulu" jäi kesken) ja siirtyi mökille Wörtherseehen. Työ viulukonserton parissa oli valmis kahdessa ja puolessa kuukaudessa, joskin koko partituurin kirjoittaminen vei vielä yhden kuukauden.
Konsertto koostuu kahdesta osasta, jotka molemmat edelleen jakautuvat kahteen osaan. Teos esitettiin ensimmäistä kertaa 19. huhtikuuta 1936 Barcelonassa Hermann Scherchenin johdolla Krasnerin soittaessa viulua. Säveltäjä ei ehtinyt kuulla teoksensa esitystä, koska kuoli 24. joulukuuta 1935 ampiaisenpiston kehityttyä paiseeksi ja infektion pitkityttyä hoidoista huolimatta.
Ammunta kesäolympialaisissa 2000 – naisten 10 metrin ilmakivääri
Naisten 10 m ilmakivääri ammuttiin Sydneyn kesäolympialaisissa 16. syyskuuta. Kultaa voitti Yhdysvaltain Nancy Johnson tuloksella 497,7 (395+102,7). Hän oli Sydneyn kisojen ensimmäinen olympiavoittaja.
Helena Kääriäinen
Helena Kääriäinen on Naantalissa asuva luokanopettaja ja akvarellisti. Kääriäinen muutti vuonna 2002 Helsingistä Naantaliin ja siirsi samalla ateljeensa Kaapelitehtaalta omaan Galleria Helenaan, Naantaliin. Kääriäinen on ollut vuodesta 1988 lähtien vapaa taiteilija, ja hänen töitään on ollut useissa näyttelyissä sekä kokoelmissa.
Alboráninmeri
Alboráninmeri on Välimeren läntisin osa, joka sijaitsee Espanjan etelärannikon ja Marokon pohjoisrannikon välissä. Alueella on voimakkaita, pohjan pinnanmuotoja myötäileviä merivirtoja ja -pyörteitä, jotka synnyttää Gibraltarinsalmen kautta purkautuva Atlantin valtameren kylmä päällysvesi.
Voimakkaan sekoittumisen vuoksi Alboráninmeren vesi on ravinteikasta ja siinä elää hyvin monimuotoinen eliölajisto. Se on merkittävä elinympäristö etenkin monille valaille, kuten pitkäeväpallopäille ja delfiineille. Lisäksi se on tärkeä läpikulkupaikka sillivalaille, valekarettikilpikonnille ja monille ulappaliitäjille.
Merellä on lukuisia pieniä saaria, muun muassa Isla de Alborán.
Gergebilin piiri
Gergebilin piiri (, avaariksi Хьаргаби район, "Hargabi raion") on kunnallinen itsehallintoalue Dagestanissa Venäjällä. Vuonna 1944 perustetun piirin pinta-ala on 370 neliökilometriä. Asukkaita on 19 100 henkeä (vuonna 2009).
Gergebilin piiri sijaitsee Dagestanin keskiosan vuoristoseudulla. Pohjoisessa se rajoittuu Untsukulin, idässä Levašin, etelässä Gunibin ja lännessä Hunzahin piireihin. Seudun halki virtaavat Karakoisu ja Kazikumuhskoje Koisu -joet.
Piiriin kuuluu 10 maalaiskuntaa: Aimaki, Gergebil, Darada-Murada, Hvartikuni, Kikuni, Kudul, Kurmi, Maali, Mogoh ja Tšalda. Hallinnollinen keskus on Gergebilin kylä. Vuoden 2002 väestönlaskennan mukaan 99,5 % piirin asukkaista on avaareja.
Seudun pääelinkeino on maatalous, joka on erikoistunut karjanhoitoon sekä hedelmien ja viljakasvien viljelyyn. Piirissä sijaitsee Gergebilin vesivoimalaitos.
Piirissä toimii 15 koulua, taidekoulu, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy avaarinkielinen "Tserehun" (”Eteenpäin”).
Nähtävyyksiin kuuluu Aimakin sola, Uli-kalan linnoitus, šeikki Šarafutdinin kotimuseo ja Gergebilin voimalaitos.
Matti Toivonen (taiteilija)
Matti Toivonen on turkulainen taidemaalari. Hänen työnsä ovat akryyli- ja öljyväritöitä, jotka ovat naivistisia sekä surrealistisia. Toivonen itse pitää merkittävämpänä omana näyttelynään Wäinö Aaltosen museossa vuonna 1981 pidettyä yksityisnäyttelyä.
Toivonen
Toivonen on suomalainen sukunimi.
Listan henkilöt ovat suomalaisia, ellei toisin mainita.
Louis Krasner
Louis Krasner (21. kesäkuuta 1903 – 4. toukokuuta 1995) oli Ukrainassa syntynyt viulisti, joka muutti perheineen Providenceen vuonna 1908. Hän aloitti viulunsoiton opintonsa yhdeksänvuotiaana.
Kuultuaan "Wozzeck"-oopperan Krasner päätti tilata Alban Bergiltä viulukonserton. Berg vastusti ajatusta aluksi, mutta sävelsi teoksen lopulta osin Alma Mahlerin ja Walter Gropiuksen 18-vuotiaan tyttären Manon Gropiuksen kuoleman inspiroimana. Krasner kantaesitti teoksen Barcelonassa 19. huhtikuuta 1936. Hän teki myös teoksen ensilevytyksen.
Krasner sai kantaesittääkseen myös Arnold Schönbergin viulukonserton 6. joulukuuta 1940. Rudolf Kolishilla, jolle teos oli sävelletty, ei ollut ollut aikaa teoksen esittämiseen. Krasner kantaesitti myös muiden muassa Roger Sessionsin, Henry Cowellin ja Roy Harrisin teoksia. Vuonna 1944 hänestä tuli Minneapolisin sinfoniaorkesterin konserttimestari, jona hän toimi, kunnes vuonna 1949 liittyi Syracusen yliopiston henkilökuntaan. Hän opetti siellä viulunsoittoa ja kamarimusiikkia vuoteen 1972.
Vuosina 1960–1968 Krasner toimi Syracusen sinfoniaorkesterin konserttimestarina. Hän työskenteli vuodesta 1976 Uuden Englannin konservatoriossa ja Berkshire Music Centerissä. Hän kuoli 91-vuotiaana Brooklinessa, Massachusettsissa.
Break On Through (To the Other Side)
Break On Through (To The Other Side) on yhdysvaltalaisen rockyhtye The Doorsin esikoislevyllä "The Doors" oleva kappale. Se on albumin tunnetuimpia kappaleita "Light My Firen" ja "The Endin" ohella.
Pekka Setälä
Pekka Sakari Setälä (s. 23. tammikuuta 1990) on suomalainen kilpauransa lopettanut koripalloilija, joka edusti Korisliigassa Tampereen Pyrintöä.
Setälän kasvattajaseura on Tampereen Pyrintö, jonka edustusjoukkueeseen hän nousi kaudella 2007–2008. Seuraavalla kaudella Setälä pelasi kolme ottelua 11,7 pisteen keskiarvoilla. Kausi oli hänen osaltaan kuitenkin rikkonainen loukkaantumisten takia. Kesällä 2009 Setälä teki Pyrinnön kanssa jatkosopimuksen. Samoin syyskuussa 2010.
Palestinian Airlines
Palestinian Airlines (arabiaksi الخطوط الفلسطينية) on palestiinalaishallinnon omistama Egyptiä kotipaikkanaan pitävä lentoyhtiö. Maaliskuussa 2007 yhtiöllä oli 398 työntekijää. Ennen kuin se lopetti säännölliset lennot 2001, yhtiö lensi kansainvälisiä lentoja ja kuljetti pyhiinvaeltajia Jeddaan.
Yhtiö perustettiin 1. tammikuuta 1995 ja toiminta aloitettiin kesäkuussa 1997 kuljettamalla pyhiinvaeltajia Jeddahiin. Kotilentokentän piti olla Gazassa, mutta Israel kielsi sen. Egyptiläisestä Port Saidista tuli lentoyhtiön kotipaikka. Reittilennot alkoivat 23. heinäkuuta 1997 suuntautuen Jordaniaan ja Saudi-Arabiaan.
Marraskuussa yhtiö siirsi toimintansa Gazaan uuden lentokentän rakentamisen johdosta. Yhtiö joutui kuitenkin muuttamaan joulukuussa 2001 El Arishin kansainväliselle lentokentälle Gazassa sijainneen Jasser Arafatin lentokentän tuhouduttua.
Palestinian Airlinesin lentäessä reittilentoja kohteet olivat seuraavat: Abu Dhabi, Amman, Kairo, Doha, Dubai, Istanbul, Jeddah, Kuwait ja Larnaca. Myös Intiaan ja Pakistaniin suunniteltiin lentoja.
Lentoyhtiön laivasto koostuu kolmesta lentokoneesta:Palestinian Airlines on myös tilannut kaksi Bombardier Dash 8- ja yhden Bombardier Canadair Regional Jet-lentokoneen, mutta niitä ei koskaan toimitettu lentoyhtiölle.
Vanhat Koneet
Vanhat Koneet on suomalainen aikakauslehti, jonka aihepiirejä ovat muun muassa vanhat traktorit, maansiirtokoneet, kuljetuskalusto, maamoottorit sekä koneellisen työnteon historia kaikissa muodoissaan. Lehdessä julkaistaan myös reportaaseja alan tapahtumista sekä harrastajien henkilökuvia.
Spin FM
Spin FM on suomalainen nettiradio, joka lähettää ohjelmaa suomeksi ja englanniksi. Spin FM kuului aikaisemmin
Helsingissä, jonka pääkohderyhmänä olivat 15-40-vuotiaat kaupunkilaiset. Heinäkuussa 2015 Spin FM ilmoitti jatkavansa toimintaansa nettiradiona.
Vesku Mataran perustama kanava aloitti toimintansa keväällä 2009. Spin FM kuuluu Citydigital-mediaperheeseen. Kanavan omisti Spin Media Oy, joka tuottaa myös TV-ohjelmia ja tapahtumia. Spin FM oli RadioMedian jäsen.
Kanava tavoitti erityisen hyvin Suomessa asuvia ulkomaalaisia ja maahanmuuttajia sekä urbaanista musiikista pitävää kuulijakuntaa. Ohjelmien juontajina on sekä suomalaisia että ulkomaalaisia.
Spin FM:n lähetysstudio on aina sijainnut keskeisellä paikalla Helsingissä (kauppakeskus Forum, Narinkkatori, Kampin kauppakeskus). Nykyinen toimitus sijaitsee Tiger-yökerhon yhteydessä Kampissa Helsingin keskustassa.
Radioasema kuuluu ainoastaan pääkaupunkiseudulla taajuudella (101.4MHz). Vuoden 2011 loppuun asti se kuului myös Tampereella (88,7 MHz), Jyväskylässä (106,4 MHz), Porvoossa (104,8 MHz), Oulussa (105,4 MHz) ja Lahdessa (87,6 MHz). 1. helmikuuta 2013 aseman Helsingin taajuus vaihtui taajuudelle 101,4 MHz. 31. maaliskuuta 2012 aseman Helsingin taajuus vaihtui taajuudelle 105,8 MHz. Entinen taajuus oli 107,9 MHz. Spin FM on saanut Kankaanpäästä taajuuden 100,7 MHz ja Porista taajuuden 100,0 MHz sekä Turusta taajuuden 92,2 MHz.
Pitkäeväpallopää
Pitkäeväpallopää eli pallopäävalas eli pallopää eli grindvalas eli pallokas ("Globicephala melas", aiemmin "G. melaena") on kookas delfiinilaji, jota tavataan sekä maapallon pohjoisilla että eteläisillä merialueilla. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin "eväpallopää".
Pitkäeväpallopäällä on musta, jyhkeä ruumis ja valkoinen vatsa. Muita tunnusomaisia piirteitä ovat iso pallomainen pää, pitkä kapeneva pyrstö sekä matala leveätyvinen selkäevä, joka osoittaa taaksepäin. Naaraat ovat yleensä huomattavasti pienempiä kuin koiraat, jotka voivat kasvaa jopa 2 300 kilogramman painoiseksi ja lähes kahdeksan metrin pituiseksi. Pitkäeväpallopään aivokuoressa on enemmän neuroneja kuin millään muulla nisäkkäällä (lähes kaksi kertaa enemmän kuin ihmisellä).
Pitkäeväpallopäitä esiintyy maapallon viileillä ja lauhkeilla merialueilla, joissa veden lämpötila on korkeintaan +25 °C. Aikaisemmin niitä tavattiin Tyynenmeren koillisosissa, mutta nykyään levinneisyysalue rajoittuu pohjoisella pallonpuoliskolla Pohjois-Atlantille mukaan lukien Välimeren länsiosat (Alboráninmeri), Pohjanmeri sekä Saint Lawrencen lahti. Eteläisellä pallonpuoliskolla levinneisyysalue ulottuu Etelä-Amerikan, Afrikan ja Australian etelärannikolta 68. leveyspiirin tuntumaan. Pohjoinen ja eteläinen kanta eivät näyttäisi olevan yhteydessä toisiinsa, minkä vuoksi jotkut meribiologit luokittelevat ne omiksi alalajeikseen, aiemmin myös lajeikseen. Näistä "G. m. melas" elää pohjoisessa ja "G. m. edwardii" (etelänpallopää) etelässä.
Pitkäeväpallopäät elävät enimmäkseen syvänmeren alueella tai mannerrinteen läheisyydessä, mutta voivat hakeutua myös mannerjalustalle saaliin perässä. Tavallisesti ne pysyttelevät 300–1 800 metrin syvyydessä.
Pitkäeväpallopäät elävät parvissa, joihin kuuluu yleensä 4–6 mutta joskus jopa kymmeniä tai satoja yksilöitä. Ne karttavat laivoja ja pelkäävät luonnostaan miekkavalaita. Naaraat saavuttavat sukukypsyyden 6–7 vuoden iässä, mutta koiraat vasta noin 12 vuoden iässä. Koska sukukypsiä naaraita on enemmän kuin sukukypsiä koiraita, on laji todennäköisesti polygyyninen. Parittelu tapahtuu helmi–maaliskuussa lauhkeilla merialueilla ja poikaset syntyvät 15–16 kuukautta myöhemmin viileillä merialueilla. Poikanen on syntyessään keskimäärin 1,4 metriä pitkä ja painaa 110 kilogrammaa. Sen nahka on ruskehtava tai tummanharmaa ja siltä puuttuvat hampaat. Emo imettää sitä 21–22 kuukautta.
Pitkäeväpallopää käyttää saaliinsa paikantamiseen kaikuluotausta. Sen pääasiallista ravintoa ovat kalmarit, mutta lisäksi se syö pieni- ja keskikokoisia kaloja, kuten makrilleja, turskia, piikkikampeloita, sillejä ja kummeliturskia.
Laji oli aikaisemmin taloudellisesti merkittävä valasöljyn lähde, mutta nykyään sitä pyydetään enää Gröönlannissa ja Färsaarilla. Sitä uhkaa myös ylikalastuksesta johtuva ravinnon väheneminen sekä joutuminen kalastuksen sivusaaliiksi.
Sean Gagnon
Sean Gagnon (s. 11. syyskuuta 1973 Sault Ste. Marie, Ontario, Kanada) on kanadalainen entinen jääkiekkopuolustaja. Hän pelasi urallaan muun muassa 12 NHL-ottelua Phoenix Coyotes- ja Ottawa Senators -joukkueissa, vaikkei häntä ollut edes varattu sarjaan. Suurimman osan urastaan Gagnon pelasi Pohjois-Amerikan farmiliigoissa. Kaudella 1999–2000 hän pelasi SM-liigan Jokereissa.
Gagnon tunnettiin kovaotteisena pelaajana – esimerkiksi Jokereissa pelatessaan hän keräsi 42 ottelussa 183 jäähyminuuttia.
Michael Wolf
Michael Wolf (s. 24. tammikuuta 1981 Ehenbichl, Itävalta) on saksalainen jääkiekkoilija. Hän pelaa hyökkääjänä DEL-liigan EHC Münchenissä ja on edustanut Saksan jääkiekkomaajoukkuetta yli 150 kertaa.
Wolf on pelannut jääkiekkoa Saksan jokaisella sarjatasolla. Kaudeksi 2005–2006 hän teki sopimuksen DEL-liigan Iserlohn Roostersin kanssa. Tulokaskaudellaan hänet valittiin vuoden tulokkaaksi ja sarjan tähdistöotteluun. 2007–2008 Wolf voitti DEL-liigan maalipörssin ja palkittiin sarjan arvokkaimpana pelaajana, parhaana laitahyökkääjänä ja parhaana kotimaisena pelaajana.
Yövartiosto
Yövartiosto () on vuonna 2001 ilmestynyt 28. romaani Terry Pratchettin Kiekkomaailma-sarjassa. Romaani ilmestyi suomeksi vuonna 2010 Mika Kivimäen kääntämänä.
Kirja on voittanut Prometheus-palkinnon.
Slash Records
Slash Records on Los Angelesissa perustettu levy-yhtiö, joka alun perin erikoistui paikallisiin punk rock -bändeihin. Yhtiö perustettiin 1978. London Records osti Slash Recordsin vuonna 1986.
Kultakruunutangara
Kultakruunutangara ("Iridosornis rufivertex") on Etelä-Amerikassa tavattava tangaroihin kuuluva varpuslintu.
Kooltaan kultakruunutangara on noin 17 cm. Lajin selkä, rinta ja vatsa ovat väriltään hohtavan violetin siniset. Siivet ovat mustat ja reunoiltaan vihertävän siniset. Pää ja niska ovat väritykseltään mustat lukuun ottamatta oranssinkeltaista päälakea. Myös kultakruunutangaran alaperä on oranssinkeltainen.
Kultakruunutangaraa tavataan Andeilla Venezuelan läntisimmässä osassa, Kolumbiassa, Ecuadorissa ja Perun pohjoisosassa. Linnun elinympäristöä ovat kosteiden ja lauhkeiden metsien reunamaiden pensaikot. Elinympäristöt sijaitsevat useimmiten 2 500–3 500 metrin korkeudella merenpinnasta. Kultakruunutangarat elävät pareittain ja voivat liittyä sekaparviin.
Kentin diskografia
Ruotsalaisen alternative rock -yhtye Kentin diskografia sisältää kahdeksan studioalbumia, joista kaksi on ilmestynyt englanniksi, yhden kokoelmalevyn, yhden kokoelmaboksin, yhden EP-levyn sekä 28 ruotsinkielistä ja kuusi englanninkielistä singleä.
Yhtyeen kokoonpanoon kuuluvat Joakim Berg (laulu ja kitara), Martin Sköld (basso ja koskettimet), Sami Sirviö (kitara ja koskettimet), Markus Mustonen (rummut, taustalaulu, koskettimet ja piano) ja se on perustettu Eskilstunassa vuonna 1990.
Forum (kauppakeskus Jyväskylässä)
Forum on Jyväskylän keskustassa sijaitseva kaupungin suurin ja koko Keski-Suomen toiseksi suurin kauppakeskus Kauppakeskus Sepän jälkeen. Se rakennettiin vuonna 1980 ja sitä on uudistettu vuosina 1991 ja 2010. Citycon Oyj toteutti vuoden 2010 aikana Forumissa mittavan remontin, jossa itse kauppakeskusrakennus, sen kaupallinen kokonaisuus ja lähes kaikki liikkeet uudistettiin perusteellisesti. Forumin remontti kattoi koko kauppakeskuksen, mutta painottui 12 000 neliömetrin suuruiseen osaan kauppakeskuksesta. Citycon investoi hankkeeseen noin 16 miljoonaa euroa.
Kauppakeskus sijaitsee Vapaudenkadun, Asemakadun, Kauppakadun ja Kilpisenkadun ympäröimässä korttelissa ja Jyväskylän linja-autoterminaali sijaitsee sen edessä. Jyväskeskus, Torikeskus ja Jyväskylän Sokos sijaitsevat kauppakeskuksen ympärillä, ja nämä neljä keskusta muodostavat ydinkeskustan kompassiaukion ympäristön. Keskus kuuluu Jyväskylän ydinkeskustaan.
Kauppakeskuksen keskusaukion nimi on Keskipiste.
Elokuussa 2017 Citycon ilmoitti myyvänsä Forumin yhdysvaltalaiselle sijoitusyhtiö Cerberus Capital Managementille, ja Forum siirtyi Cerberukselle marraskuussa 2017.
Iso Maisaari
Iso Maisaari eli Maisaari on Naantalin eteläosassa, Rymättylässä sijaitseva 190 hehtaarin kokoinen saari. Maisaarta ympäröivät saaret joka puolelta ja Airismaa sijaitsee sen itäpuolella.
Maisaari on länsi-itäsuunnassa pitkulainen, pituutta on lähes neljä kilometriä ja leveyttä keskinmäärin 500 metriä. Saari on kallioinen ja metsäinen, mutta alavimmilla alueilla on niittyjä. Saareen ei ole rakennettu autoteitä, mutta ajopolut ja polut yhdistävät alueet toisiinsa.
Saari on Turun kaupungin ulkoilusaari. Saarelta löytyy majoitusta 30 henkilölle, kokous- ja neuvottelutiloja, useita rakennuksia, laitureita, nuotiopaikkoja, keittokatoksia, suuri savusauna ja rantasauna. Lisäksi Maisaarella on Turun kaupungin ylläpitämä uimaranta, jolta löytyy pukusuoja, WC ja sauna. Maisaari on Turun kaupungin suurin ulkokuntaomistus.
Saaren päärakennus on Isotalo saaren keskellä. Nykyään talo on Turun kaupungin omistuksessa ja virkistyskäytössä. Vuonna 1893 Isotaloon muutti Matts Matinpojan ja Maria Antintyttären perhe, jonka tunnetuin lapsi oli Turun Sanomien perustaja ja ensimmäinen päätoimittaja, sekä kansanedustaja Antti Mikkola.
Saareen liikennöi Merenkulkulaitoksen yhteysalus M/S Kaita, sekä kesäisin vesibussi M/S Lily Aurajoesta.
1972 (kappale)
”1972” on suomalaisen laulaja-lauluntekijä Anssi Kelan kappale, joka julkaistiin promosinglenä syyskuussa 2003. Kappale on toinen singlejulkaisu Kelan toiselta sooloalbumilta "Suuria kuvioita".
”1972” on Kelan omin sanoin ”stadionrokkia Bryan Adamsin tyyliin”, jonka sanoitukset käsittelevät luokkakokousta ja vanhojen ystävien jälleennäkemistä. Kela on myöhemmin kertonut katuvansa nimeä ”1972”, koska ”kukaan ei ikinä muista sitä oikein”. Kappaleella soittaa Kelan lisäksi myös Lemonator-yhtye, ja tuotannosta vastaavat Kela, Lemonator ja Jussi Jaakonaho.
Kappaleeseen kuvattiin Sami Aaltosen ohjaama musiikkivideo Helsingissä suomalais-venäläisellä koululla sekä Vantaan Retail Parkissa elokuussa 2003.
”1972” nousi parhaimillaan Suomen kaupallisten radioiden soitetuimmaksi kappaleeksi, ja saavutti kärkisijan "Rumban" 50 hittiä -listalla.
Liberaalit Opiskelijat LSK
Liberaalit Opiskelijat LSK, ruotsiksi "Liberala Studerande LSK", on RKP-nuorten ja Suomen ruotsalaisen kansanpuolueen opiskelijaliitto, jonka tarkoitus on toimia liberaalien arvojen omaavien opiskelijoiden yhdistävänä organisaationa. LSK:n tavoitteena on vaikuttaa korkeakoulupolitiikassa sekä valtakunnallisella että paikallisella tasolla.
Liberaalit Opiskelijat LSK:llä on aktiivisia paikallisosastoja kolmella paikkakunnalla; Turussa, Vaasassa ja Helsingissä.
Järjestön korkein päättävä elin on kalenterivuoden alussa kokoontuva liittokokous, jonka tehtäviin kuuluu muun muassa järjestön poliittisen ohjelman hyväksyntä. Liittokokousten välillä Liberaalit Opiskelijat LSK:n päätöksenteosta vastaa liittokokouksen valitsema liittohallitus.
Yacouba Diarra
Yacouba Diarra (s. 23. maaliskuuta 1989 Bamako) on malilainen jalkapalloilija, pelipaikaltaan hyökkääjä. Hän edustaa egyptiläinen pääsarjassa Al-Masri.
Diarra aloitti ammattilaisuransa AS Korofina joukkueessa, josta hän siirtyi Tunisiaan ES Saheliin tammikuussa 2009. Hän oli jo alustavasti tehnyt viiden vuoden sopimuksen joukkueen kanssa elokuussa 2008, mutta varsinainen siirto tapahtui myöhemmin. Toukokuussa 2010 ES Sahel ilmoitti vapauttaneensa hyökkääjän sopimuksesta. Diarra siirtyi kuitenkin lainalle ES Zarzisiin, jossa hän pelasi 12 ottelua ja teki kaksi maalia. Kauden päätyttyä hän palasi takaisin ES Sahelin riveihin.
Assholes by Nature
Assholes by Nature on rap-duo ABN:n esikoisalbumi, joka julkaistiin vuonna 2003. Albumi on kahden levyn julkaisu, joista toinen albumi on "S.L.A.B.in" editoima.
Mats Biström
Mats Biström (s. 14. tammikuuta 1985) on Liberaalit Opiskelijat LSK:n puheenjohtaja vuodesta 2010. Tätä ennen hän on muun muassa toiminut Åbo Akademis Studentkårin hallituksen puheenjohtajana vuonna 2009.
Biström toimii RKP:n Varsinais-Suomen piirin yhteyspäällikkönä ajalla 1.12 2011-30.11 2012.
It Is What It Is
It Is What It Is on rap-duo ABN toinen studioalbumi, joka julkaistiin 28. helmikuuta 2006. Albumi on kahden levyn julkaisu, joista toinen albumi on "S.L.A.B." versio.
Blackpoolin lentoasema
Blackpoolin lentoasema (engl. "Blackpool International Airport") sijaitsee Lancashiren kreivikunnassa Englannissa. Lentoasema tunnettiin aiemmin nimellä "Squares Gaten lentoasema". Lentoyhtiöitä: Aer Lingus Regional, Jet2.com, Manx2.
Monnanlampi
Monnanlampi on syvä lampi, joka sijaitsee Raumalla Monnan alueella. Lammesta ei lähde eikä siihen tule vettä jokien tai purojen kautta.
Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 440–320 eaa. ja täysin makeavetiseksi järvi oli muuttunut kairauksien perusteella 260–160 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 14,0 metriä nykyisen merenpinnan yläpuolella.
Viulukonsertto (Brahms)
Johannes Brahms sävelsi viulukonserttonsa D-duurissa (op. 77) kesällä 1878 ja johti sen kantaesityksen Leipzigissä 1. tammikuuta 1879 Joseph Joachimin toimiessa solistina. Brahms kelpuutti useita Joachimin ehdotuksia lopulliseen teokseensa ja hyväksyi tämän kirjoittaman kadenssin ensimmäisen osan loppuun. Brahms ei lopulta sisällyttänyt kaavailemaansa neljättä osaa viulukonserttoon, vaan teos jakautuu kolmeen osaan. Neliosaisen konserton säveltäjä toteutti kolme vuotta myöhemmin toisen pianokonserttonsa muodossa.
Michael Mann (sosiologi)
Michael Mann (s. 1942) on brittiläissyntyinen sosiologian professori.
Mann suoritti Bachelor of Arts -tutkintonsa Oxfordin yliopistossa 1963 ja filosofian tohtoriksi hän väitteli samassa laitoksessa 1971. Mann on toiminut professorina Kalifornian yliopistossa Los Angelesissa (UCLA) vuodesta 1987.
Sosiologina Mann on keskittynyt erityisesti vallan tutkimiseen. Häntä pidetään yhtenä nykyajan tärkeimmistä valta-analyytikoista.
Teoksessaan "Incoherent Empire" (2003) Mann kritisoi Yhdysvaltojen julistamaa ”sotaa terrorismia vastaan”, jota hän pitää kömpelönä neoimperialistisena kokeiluna.
Jääkiekon maailmanmestaruuskilpailut 2015
Vuoden 2015 jääkiekon maailmanmestaruuskilpailut järjestettiin Tšekissä 1.–17. toukokuuta 2015. Ottelupaikkakuntina olivat Praha ja Ostrava. Edellisen kerran Tšekissä järjestettiin MM-turnaus vuonna 2004.
Kisojen yhteydessä päätettiin MM-kisojen 2019 ja 2020 kisaisännät.
Maailmanmestaruuden voitti Kanada, voittamalla jokaisen ottelunsa varsinaisella peliajalla, Kanadan jääkiekkoliitto palkittiin tästä suorituksesta miljoonan Sveitsin frangin palkkiolla.
Kisoissa rikottiin uusi yleisöennätys yhteensä 741 700 katsojaa ja kisat tuottivat 16,6 miljoonaa euroa voittoa.
O2 Arena rakennettiin vuonna 2004 Tšekissä järjestettyjä jääkiekon maailmanmestaruuskilpailuja varten.
Lohkot määräytyvät vuoden 2014 maailmanrankingin perusteella. Itävalta ja Slovenia nousivat 1. divisioonasta pääsarjaan.
Tilastojen perusteella viisi parasta maalivahtia
Pääsarjan kisat 
1. divisioona A-Lohko
2. divisioona A-lohko
3. divisioona
Turnauksen jälkeisen maailmanrankingin perusteella kahdeksan parasta maata pääsevät karsintojen ohi suoraan olympiaturnaukseen 2018.
IIHF valitsi 16 päätuomaria ja 16 linjatuomaria kilpailuihin. Tuomareilla on ensimmäistä kertaa paidoissaan numerot, päätuomareilla 10-25 ja linjatuomareilla 51-66.
Päätuomarit:
Linjatuomarit:
Suomessa kisat televisioi MTV Oy, ilmaisena MTV3-kanavalla näytettiin kaikki Suomen ottelut, välierät ja mitaliottelut. Kaikki ottelut oli myös mahdollista katsoa MTV:n maksullisilta kanavilta. Radio Nova selosti kaikki Suomen ottelut. Selostajana toimi Tomi Tuominen. Novalta kuului myös joka pelipäivä Leijona-uutiset.